A BIZOTTSÁG HATÁROZATA
(2007. szeptember 21.)
Rheinland-Pfalzban a meredek lejtőkön folytatott szőlőművelés ésszerűsítését célzó beruházások előmozdításához nyújtott állami támogatásról
(az értesítés a C(2007) 4462. számú dokumentummal történt)
(csak a német nyelvű szöveg hiteles)
(2008/139/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre és különösen annak 88. cikke (2) bekezdésére,
azt követően, hogy az érintett feleket az említett cikknek megfelelően felkérte észrevételeik megtételére (1),
mivel:
I. ELJÁRÁS
(1)
1994. szeptember 30-án kelt, 1994. október 7-én beérkezett levelével Németország az EK-Szerződés 93. cikke (jelenleg 88. cikke) (3) bekezdésének megfelelően bejelentette a támogatást.
(2)
A Bizottság 1995. április 7-i, SG(95) D/4615 számú levelével megindította az EK-Szerződés 93. cikkének (jelenleg 88. cikkének) (2) bekezdése szerinti hivatalos vizsgálati eljárást (2). Németország 1995. május 29-i és 1996. június 24-i levelében foglalt állást. Érdekelt harmadik felektől nem érkezett észrevétel a Bizottsághoz. A német hatóságok 2007. június 1-i levelükben kiegészítő információkat továbbítottak a Bizottsághoz.
(3)
1996. június 24-én kelt levelében Németország közölte, hogy visszavonja a támogatás bejelentését. A Bizottság kérdésére Németország azt is megerősítette, hogy nem fizették ki a beruházási támogatásokat.
II. KÖVETKEZTETÉS
(4)
A Németország részéről érkezett értesítés időpontjáig a Bizottság nem hozott hivatalos határozatot a szóban forgó bejelentéssel kapcsolatban. Ilyen körülmények között a Bizottság az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet 8. cikkének (1) bekezdése értelmében elfogadja a bejelentés visszavonását (3).
(5)
Ennek megfelelően a 659/1999/EK rendelet 8. cikkének (2) bekezdése értelmében le kell zárni a hivatalos vizsgálati eljárást, mivel tárgytalanná vált,
ELFOGADTA EZT A HATÁROZATOT:
1. cikk
A Rheinland-Pfalzban a meredek lejtőkön folytatott szőlőművelés ésszerűsítését célzó beruházások előmozdításához nyújtott támogatással kapcsolatos hivatalos vizsgálati eljárást a 659/1999/EK rendelet 8. cikkének (2) bekezdése értelmében le kell zárni.
2. cikk
Ennek a határozatnak a Németországi Szövetségi Köztársaság a címzettje.
Kelt Brüsszelben, 2007. szeptember 21-én.